באילו תחומים פיתחה אמפרסט פרויקטי תוכנה?
בתחומי המכ"מ, התקשורת ובתחומי מערכות השליטה ובקרה
חברת mPrest (אמפרסט) הישראלית התפרסמה לפני כשלוש שנים בזכות היותה שותפה להצלחה של מערכת 'כיפת ברזל'. מערכת השליטה והבקרה שפיתחה החברה מאפשרת למפעילים לחשב את מסלולה ומקום נפילתה של הרקטה, כשתוך כשנייה, היא מציגה מאות חלופות אפשריות למיקום היירוט, ואז בוחרת את החלופה האופטימלית מבחינת גובה היירוט ומיקומו מעל שטח פתוח. אולם mPrest פעילה גם בשוק האזרחי – Internet of Energy: הטכנולוגיה שלה מאפשרת לנטר חיישנים שונים שמותקנים בבניינים חכמים, קווי מתח, צנרת המים וציי רכב. המערכת שפיתחה החברה קולטת את המידע שמגיע מהחיישנים השונים, מנתחת אותם ובצורה אוטונומית ובזמן אמת מגיבה אליהם עם הפעולה הנדרשת. כך חוסכת המערכת למשתמש זמן, צריכת אנרגיה וכסף. בין היתר הספיקה החברה לפתח פרויקטי תוכנה בתחומי המכ"מ, התקשורת ובתחומי מערכות השליטה ובקרה עבור ג'נרל אלקטריק, אלתא, רפאל, מל"ט וחברות אחרות בסקטור הרפואי ובשוק הטלקום.
אמפרסט פיתחה פרויקטי תוכנה בתחומי המכ"מ, התקשורת ומערכות השליטה ובקרה.